# **Γιορτινή Επανεκκίνηση των Αγώνων Στην Παγκόσμια Ημέρα Τρεξίματος Υμηττού 2021**

Το αγωνιστικό Πρόγραμμα προέβλεπε έναν παιδικό αγώνα 1km, οπού οι μικροί επίδοξοι «Μαραθωνοδρόμοι» έτρεξαν με όλη τους τη δύναμη και έλαβαν το πιο ζεστό χειροκρότημα από τους εθελοντές και τους συνοδούς τους.

Η βουνίσια διαδρομή των 5km ενθουσίασε τους συμμετέχοντες, καθώς ήταν βατή, χωρίς ιδιαίτερες τεχνικές δυσκολίες και οι εθελοντές φρόντιζαν να μην υπάρξουν προβλήματα με την σηματοδότηση των μονοπατιών. Η διαδρομή ήταν σε καθαρά ορεινό περιβάλλον χωρίς πρόσβαση σε θεατές ή αυτοκίνητο και η απόσταση στην εκκίνηση ήταν τέτοια που ελαχιστοποίησε τις πιθανότητες τραυματισμών.

Ο τερματισμός ήταν συγκλονιστικός αφού τερμάτισαν με λίγα δευτερόλεπτα διαφορά και τις 3 πρώτες θέσεις κατέβαλαν οι: 1ος - Καραγιάννης Γεώργιος – 27’19, 2ος – Μαλής Γιάννης – Santa Running Team – 27’20 και 3ος – Τσάτσος Ελευθέριος – ΤΣΑ-ΤΣΙ-ΤΣΟΥ TEAM – 27’30. Στις γυναίκες ξεχώρισε η Μπούζα Κέλλη – ΣΚΑ Χολαργός Παπάγου με 34’00.

Ο τερματισμός στα 10km είχε ακόμη μια ευχάριστη έκπληξη, αφού οι δύο αθλητές του Ε.Ο.Σ. Αλμυρού τερμάτισαν μαζί στην 1η και 2η θέση. Η διαδρομή που ακολούθησαν ήταν δύο φορές η διαδρομή του 5αριού με τροφοδοσία ανά 2,5χλμ. Τις 3 πρώτες θέσεις κατέλαβαν οι: 1ος - Τιμπαλέξης Βασίλειος – Ε.Ο.Σ. Αλμυρού – 42’09, 2ος – Πρεβεζάνος Θωμάς – Ε.Ο.Σ. Αλμυρού – 42’10 και 3η – Διαμαντέα Ρόνη – ΑΣΑΠ - Santa Running Team – 44’08.

Τα 5km Δρόμου ήταν η τελευταία διαδρομή της εκδήλωσης με μπλοκ εκκινήσεων μέχρι 30 άτομα, όπως και στις άλλες αποστάσεις. Ο τερματισμός πάλι ήταν με μικρή διαφορά και τις 3 πρώτες θέσεις κατέλαβαν οι: 1ος – Τρίγκας Αντρέας – 21,25, 2ος – Μαυρομμάτης Αλέξανδρος – 21,30 και 3ος – Φλώρος Νικόλαος – Η Καρδιά του Παιδιού – 22’55. Οι 3 πρώτες γυναίκες τερμάτισαν με λίγα δευτερόλεπτα διαφορά: 1η - Jafari Seddigheh – Santa Running Team – 27’30, 2η – Αραπίτσα Βασιλική – Santa Running Team – 27’45 και 3η – Τσούμπα Μαρία – Santa Running Team – 27’50.

Ευχαριστούμε τους χορηγούς μας [Myofit](https://www.facebook.com/myofit.gr), Dole, Οικογένεια Κλιάφα και Θεόνη για τη σημαντική συμβολή τους στην τροφοδοσία των αθλητών.

Ευχαριστούμε τους χορηγούς επικοινωνίας [Nova](https://www.facebook.com/Novasports.gr) και [περιοδικό iRun](https://www.facebook.com/irunmag) που συμμετείχαν στη διοργάνωση, καθώς και όλα τα δρομικά και τοπικά μέσα ενημέρωσης που προέβαλαν τη διοργάνωση και τέλος τον φίλο δημοσιογράφο Ηρακλη Αθανασόπουλο που διέθεσε στους παρευρισκόμενους το νέο του βιβλίο Μαραθώνιος & Μαραθώνας.

Ανανεώνουμε το ραντεβού μας για το Ymittos Global Running Day 2022 την 1η Ιουνίου.

Σας ευχαριστούμε θερμά,

Οργανωτική Επιτροπή «Παγκόσμια Ημέρα Τρεξίματος Υμηττού 2021»